Према "Етнографији вилајета Адријанопољ, Монастир и Салоника", штампаној у Цариграду 1878. године, која се односила на мушко становништво 1873. године "Врачини" је означено као село у Леринској кази са 30 домаћинства и 85 житеља Словена. Представљао је колибарско насеље мештана села Сребрено, који су ту имали изграђене колибе због удаљености својих имања од Сребрена. Раније је насеље било читлук са 8 турских кућа, чији су се становници највероватније иселили за време Првог балканског рата. Према попису из 1920. године у насељу је било 47 житеља Словена из Сребрена који су у међувремену откупили имања. За време Грађанског рата село је било напуштено, због чега је на попису 1951. године без житеља, али је већ на следећем попису 1961. године имало 23 становника, да би од 1981. његови житељи били урачунати у састав насеља Сребрено.